
ΑΠΟΦΑΣΕΙΣ 

Αριθ. 3429 (1) 


Κήρυξη αναδασωτέας έκτασης 85 τ.μ. στη θέση Ασφακερό Βελεντζικού. 
Ο ΝΟΜΑΡΧΗΣ ΑΡΤΑΣ 

' ΕχΌντας υπόψη: 

1. Τις διατάξεις για διοικητική αποκέντρωση. 


2. Τις διατάξεις του άρθρου 38 Ν. 998/79 και 117 του Συντάγματος. 

3. Τις διατάξεις του Ν. 998/79 «περί προστασίας των δασών κλπ» και 
ειδικότερα: α) του άρθρου 41 παρ. 1 β) του άρθρου 38 γ) άρθρ. 34 παρ. 4. 

4. Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την πρόταση της Δ/νσης Δασών Άρτας για κήρυξη αναδασωτέας 
έκτασης που άναφέρεται στο θέμα- και που αποψιλώθηκε παράνομα από 
τον Ιωάννη Ανδρ. Κουκιά, αποφασίζουμε: 

Κηρύσσουμε αναδασωτέα με σκοπό την αποκατάσταση της βλαστή- 
σεως που αποψιλώθηκε παράνομα τον Μάιο 1986 έκταση εμβαδού 
85 τ.μ. που βρίσκεται στη θέση Ασφακερό Βελεντζικού. 

Προσδιορίζεται από τα στοιχεία Α, Β, Γ, Δ, Ε, Ζ, Η, και έχει όρια: 

Ανατολικά: Με αγροτικό δρόμο. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική έκταση, όπως φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 27 Αυγούστου 1986 

Ο Νομάρχης 
ΒΑΣ. ΣΙΟΤΜΑΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1605 (2) 

Κήρυξη αναδασωτέας έκτασης 10,500 στρεμμάτων στη θέση Γελαδαριά 
Λευκόπετρας της Κοιν. Γεωργιαννών Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
’ Εχοντας υπόψη: 

1. Τις διατάξεις του άρθρου 117 παρ. 3 του Συντάγματος της Χώρας. 

2. Τις διατάξεις για διοικητική αποκέντρωση. 

3. Τις διατάξεις του Ν. 998/79 «Περί προστασίας των δασών κλπ και ειδι¬ 
κότερα: 

α) Του άρθρου 41 παρ. 1 β) του άρθρου 38 παρ. 1. 

4. Τις διαταγές Υπουργείου Γεωργίας: 

α) 160417/1180/8.7.80, β) 182447/3049/24.9,80, γ) 
141823/24.2.83. ' 

6. Την αριθμ. 3391/7.10.86 αναφορά πρόταση του Δασαρχείου Βέρροιας 
περί κηρϋξεως αναδασωτέας της αναφερομένης στο θέμα εκτάσεως, αποφασί¬ 
ζουμε: 


Κηρύσσουμε αναδασωτέα, με σκοπό την διατήρηση του δάσους και 
τον αποκλεισμό της χρήσεως του για άλλο σκοπό την έκταση· των 
10,500 στρεμμάτων στην θέση «Γελαδαριά» Λευκόπετρας περιφέρειας 
Κοιν. Γεωργιαννών Ν. Ημαθίας που καταστράφηκε από πυρκαγιά την 
1.9.1986. 

Προσδιρίζεται από τα στοιχεία ΑΒΓΔΕ και Α και έχει όρια: 

Ανατολικά: Αμαξιτός δρόμος προς Λευκόπετρα. 

Δυτικά: Ράχη - Δασική Κοινόχρηστη ’ Εκταση. 

Βόρεια: Δασική Εποικιστική έκταση Κοινόχρηστη. 

Νότια: Αμαξιτός δρόμος Λευκόπετρας Μ. Σάντας, όπως φαίνεται στο 
συνημμένο διάγραμμα που αποτελεί αναπόσπαστο μέρος της απόφασης αυτής. 

Η αποκατάσταση της βλαστήσεως θα γίνει με φυσική αναγέννηση. 

Η απόφαση αυτή ναδημοσιευθεί στην Εφημερίδα της Κυβερνήσεως. 

Βέροια, 9 Οκτωβρίου 1986 
Ο Νομάρχης 
ΝΙΚΟΣ ΣΧΟΙΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1603 (3) 

Κήρυξη αναδασωτέας έκτασης 0.800 στρεμμάτων στη θέση Τούλι Κοινότη¬ 
τας Λιανής Κοζάνης. 

Ο Δ/ΝΤΗΣ ΔΑΣΩΝ ΚΟΖΑΝΗΣ 
' Εχοντας υπόψη: 

1) Τις διατάξεις για διοικητική αποκέντρωση. 

2) Τις διατάξεις του άρθρ. 177 παρ. 3 του Συντάγματος. 

3) Τις διατάξεις του Ν. 998/79 «Περί Προστασίας των δασών κλπ» και 
ειδικότερα: 

α) του άρθρου 41 παρ. 1 β) του άρθρου 38 παρ. 1. 

4) Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5) Την 3420/6.10.1986 πρόταση του δασαρχείου Κοζάνης σύμ¬ 
φωνα με την οποία η έκταση αυτή κάηκε την 1.8.86. 

6. Την 3879/46/86 απόφαση του Νομ. Κοζάνης «εκχώρηση αρμοδιοτή¬ 
των», αποφασίζουμε: 


Κηρύσσουμε αναδασωτέα με σκοπό τη διατήρηση του χαρακτήρα του 
δάσους και την αποκατάσταση της δασικής βλάστησης με φυσική αναγέννηση 
την δημόσια δάσική έκταση εμβαδού (0,800) οκτακόσια τετρ. μέτρα που 
βρίσκεται στη θέση Τούλι Κοινότητας Λιανής Κοζάνης. 

Προςδιορίζεται από τα στοιχεία Α Β Γ Δ Ε Ζ και έχει όρια: 

Ανατολικά: Με δασική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με αγροτοδασικό δρόμο, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 9 Οκτωβρίου 1986 
Με Εντολή Νομάρχη 
Ο Δ/ντής Δασών 
ΠΕΡ.ΠΑΠΑΔΟΠΟΥΛΟΣ 

Αριθ. Ν,Π. 250 (4) 

Καθορισμός των ορίων του αιγιαλού και δημιουργίας ζώνης παραλίας 
στη θέση «ΑΓΙΟΣ ΓΕΩΡΓΙΟΣ» νήσου Σκιάθου Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
' Εχοντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί 
αιγιαλού και παραλίας όπως τροποποιήθηκαν και συμπληρώθηκαν με τις δια¬ 
τάξεις». 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β’ 
•της 0.208/181/26.4.1982 (ΦΕΚ 214/26.4.1982 τεύχος Β') κοινής 
•απόφασης του Υπουργείου Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών». 

3. Την από 29.1.86 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας », που καθόρισε 
τα όρια του αιγιαλού και της παραλίας στην περιοχή «ΑΓΙΟΣ ΓΕΩΡ¬ 
ΓΙΟΣ» νήσου Σκιάθου - Μαγνησίας και το από Ιανουάριο 1985 με 
κλίμακα 1:500 τοπογραφικό διάγραμμα του τοπογράφου μηχανικού 
Κων/νου Φιλαρέτου, που θεωρήθηκε την 28.2.85 από τη Διεύθυνση 
Τεχνικών Υπηρεσιών της Νομαρχίας Μαγνησίας και συνοδεύει την 
έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού που διατυ¬ 
πώθηκε στο Φ. 187.2/369/86 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδυασμό 
με τις διατάξεις του από 28.6.1955 Β. Δ/τος «περί εξαιρέσεως από 
της κατά το άρθρο 1 παράγραφος 1 του Ν. 3200/1955 περί αρμοδιότη¬ 
τας των Νομαρχών, αντικειμένων τινών αρμοδιότητος του Υπουργού 
Οικονομικών του Β.Δ. 704/1970 και του άρθρου 1 παράγραφος 5 του 
Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

1. Επικυρώνουμε την από 29.1.1986 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας 
καθώς και το από Ιανουάριο 1985 τοπογραφικό διάγραμμα, που την 
συνοδεύει το οποίο συντάχθηκε από τον Κων/νο Φιλαρέτου Τοπσγρ. 
μηχανικού με κλίμακα 1:500 και θεωρήθηκε την 28.2.1985 από τη 
Διεύθυνση Τεχνικών Υπηρεσιών της Νομαρχίας Μαγνησίας επί του 
οποίου η πιο πάνω Επιτροπή με κόκκινη γραμμή καθόρισε τα όρια του 
αιγιαλού στη θέση «Άγιος Γεώργιος» νήσου Σκιάθου Μαγνησίας και 
με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με τήν έκθεση και το διάγραμμα που 
προαναφέραμε, να δημοσιευτούν στην Εφημερίδα της Κυβερνήσεως σύμ¬ 
φωνα με τις διατάξεις του άρθρου 13 του Ν. 1078/1983. 

Βόλος, 16 Σεπτεμβρίου 1986 
Ο Νομάρχης 

ΕΥΡΙΠΙΔΗΣ ΚΑΦΑΝΤΑΡΗΣ 


ΕΚΘΕΣΗ ΤΗΣ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ ΚΑΙ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
(άρθρο 74 του Π.Δ. 636/77, όπως αναμορφώθηκε με την αρ. 0. 
208/1 81/26.4.82 Κοινή Υπουργική Απόφαση ΦΕΚ 214/26.4.82 τ. Β'). 


Για τον καθορισμό για πρώτη φορά των ορίων του αιγιαλού και της 
παραλίας στην περιοχή Αγ. Γεωργίου του Δήμου Σκιάθου της Επαρχίας 
Σκοπέλου του Νομού Μαγνησίας. 

Στη Σκιάθο στις 29.1.86 οι παρακάτω'υπογεγραμμένοι: 

1. Καραγιαννιώτης Γεώργιος Οικ/κός ’ Εφορος Σκοπέλου ως Πρόεδρος. 

2. Φασιλής Γεώργιος Λιμενάρχης Σκιάθου, ως μέλος και 

3. Δογκάκης Νικόλαος Δ/ντής Τεχν. Υπηρεσιών Ν. Μαγνησίας 
ως μέλος, αποτελούντες την Επιτροπή της παραγράφου 9 του άρ¬ 
θρου 1 του Κεφαλαίου Β της 0.208/181/26,4.82 (ΦΕΚ 214/26. 
4.82 τ. Β') κοινής απόφασης των Υπουργών Προεδρίας Κυβερνή¬ 
σεως και Οικονομικών «Αναμόρφωση Συλλογικών Οργάνων Γνω¬ 
μοδοτικής και Αποφασιστικής Αρμοδιότητας του Υπουργείου Οικ/- 
κών, συγκληθείσα με την αρ. 389/85 εντολή του Προέδρου αυτής, 
μεταβήκαμε επί τόπου στην προαναφερόμενη περιοχή την 
27/2/1985 και αφού λάβαμε υπόψη: 

1. Την 369/85 αίτηση της Πάτρας Γ. Τσουρού. 

2. Το υπ’ αριθμ. 187.2/248/85 και υπ’ αριθμ. 187.2/507/85 έγγραφα 
του ΓΕΝ, 

3. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1078/80 και β) του άρθρου 23 του Ν. 
1337/1983. 

4. Το από Ιανουάριο 1985 τοπογραφικό και υψομετρικό διάγραμμα 
της παραπάνω περιοχής με κλίμακα 1:500 του Διπλοματούχου Αγρονό¬ 
μου Τοπογράφου Μηχανικού Φιλαρέτου Κων/νου που ελέγχθηκε για 
την ακρίβεια της αποτύπωσης από τον Φίλιππα Σπανοδήμο Πολιτικό 
Μηχανικό με σύμβαση της Δ.Τ.Υ. Ν. Μαγνησίας την 27/2/85 και 
θεωρήθηκε από τον Δ/ντή Τεχνικών Υπηρεσιών Ν. Μαγνησίας Νικόλαο 
Δογκάκη την 28.2.85 όπως το άρθρο 20 του Ν. 719/77 ορίζει. 

5. Την σχηματισθείσα αντίληψη από την επιτόπια μετάβαση, για το πλάτος 
της βρέχόμενης ζώνης της ξηράς και λοιπών συναφών στοιχείων ήτοι: 

α) το ομαλόν της περιοχής β) το βάθος του θαλασσίου χώρου 
και το ανάπτυγμα πελάγους σε σχέσει με την έκταση και τη συχνό¬ 
τητα των ανέμων, αποφασίζουμε: 

1. Καθορίζουμε στο παραπάνω τοπογραφικό διάγραμμα: 

α) την οριογραμμή του αιγιαλού με ερυθρά συνεχή πολυγωνική 
γραμμή 1, 2, 3, 4, 5, 6, 7, 8, 9, 10 και 11, 12.... 23 έως 39 
της οποίας οι κορυφές εξασφαλίζονται με ορθογώνιες συντεταγμένες X 
και Ψ όπως ο πίνακας στο σχέδιο. 

'Οσαν αφορά το σημείο 23α βρίσκεται επί της γωνίας που σχηματίζει ο 
υπάρχων μανδρότοιχος. 

β) την οριογραμμή της παραλίας για την εξυπηρέτηση των σκοπών 
των άρθρων 6 και 7 του Α.Ν. 2344/1940 «περί αιγιαλού και παραλίας 
με κίτρινη συνεχή πολυγωνική γραμμή 1', 2', 3', 4', 5’, 6’, 7', 
8', 9', ΙΟ', Ιϊ', 12', 13’ έως 40, της οποίας οι κορυφές απέχουν 
από την οριογραμμήν του αιγιαλού κατά 10 μετρά. 

2. Αποφαινόμαστε ότι δεν υπάρχει παλαιός αιγιαλός. 

Η ΕΠΙΤΡΟΠΗ 

(υπογραφές) 




Ν. ΣΚΙΑΘΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


Αριθ. Γ1 /Δ/37025/1052 (5) 

Ανακοίνωση παρακατάθεσης αποζημίωσης ακινήτου που απαλλοτριώ¬ 
θηκε στην Κάρπαθο για την ανάπτυξη του Αερολιμένα. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

’ Εχοντας υπόψη: 

Α) Το Ν.Δ. 707/71 «περί αναγκαστικών απαλλοτριώσεων». 

Β) Το Π.Δ. 647/81 «περί Οργανισμού ΤΠΑ». 

Γ) Τη ΔΟΝΣ/15467/16.5.1986 κοινή απόφαση του Πρωθυπουρ¬ 
γού και του Υπουργού Μεταφορών και Επικοινωνιών για ανάθεση 
αρμοδιοτήτων στους Υφυπουργούς Μεταφορών και Επικοινωνιών. 

Δ) Τη Δ2/Α/21840/825/16.6.86 απόφαση του Υπουργού και 
Υφυπουργού Μεταφορών και Επικοινωνιών που αναφέρεται σε μεταβί¬ 
βασή αρμοδιοτήτων και δικαιώματος υπογραφής, γνωστοποιούμε: 

Σε όσους έχουν ή διεκδικούν δικαιώματα κυριότητας στο ακίνητο 
που α) εικονίζεται με τον αρ. 46 στο από 18.4.1984 και με αριθμό 
417 κτηματολογικό διάγραμμα (β) αναφέρεται στον από 3.5,1984 
κτηματολογικό πίνακα που συντάχθηκαν και θεωρήθηκαν από την 
ΥΠΑ και (γ) απαλλορτιώθηκε με τη Σ. 2798/1821/7.8.84 κ. α. 
των Υπουργών Οικονομικών και Συγκοινωνιών για την ανάπτυξη του 
Κρατικού Αερολιμένα Καρπάθου, ώς επίσης και στους ενυπόθηκους 
δανειστές και τους τρίτους διεκδικητές του ακινήτου ότι: 

1. Η αποζημίωση της εδαφικής επιφάνειας και των επικειμένων της η 
οποία καθορίσθηκε με την 118/1985 απόφαση του Μονομελούς Πρωτοδι¬ 
κείου Ρόδου έχει παρακατατεθεί στο Ταμείο Παρακαταθηκών και Δανείων 
Ρόδου. 

2. Σχετικά έχει εκδοθεί το με αριθμό 20.772/17.9.86 γραμμά¬ 
τιο σύστασης παρακαταθήκης του Γραφείου Παρακαταθηκών Ρό¬ 
δου ποσού δραχμών 7.803.123. 

3. Η αποζημίωση θα αποδοθεΓστα πρόσωπα που θα αναγνωρισθούν 
δικαιούχοι κατά την νόμιμη διαδικασία, 

Η ανακοίνωση αυτή να δημοσιευθεϊ στην Εφημερίδα της Κυβερνήσεως. 

Αθήνα, 16 Οκτωβρίου 1986 
Με Εντολή Υφυπουργού 
Ο Διευθυντής 
Δ. ΣΤΑΜΑΤΑΚΗΣ 


Ειδοποίηση της γενομένης συμπληρωματικής καταθέσεως αποζημι- 
ώσεως από αναγκαστική απαλλοτρίωση έκτασης κειμένης στο 
Πλατυγιάλι Αστακού Αιτωλοακαρνανίας υπέρ της Ελληνικής 
Τραπέζης Βιομηχανικής Αναπτύξεως ΑΕ. 


Η εν Αθήναις εδρεύουσα (Ελ. Βενιζέλου 18) Ανώνυμος Εταιρεία 
υπό την επωνυμία «Ελληνική Τράπεζα Βιομηχανικής Αναπτύξεως 


Α.Ε» νομίμως εκπροσωπουμένη φέρει εις γνώσιν των κεκτημένων ή 
αξιούντων δικαιώματα κυριότητος ή άλλα εμπράγματα δικαιώματα 
επί εκτάσεως εμβαδού 1.500 στρεμμάτων κειμένης στην περιοχή Πλα¬ 
τυγιάλι Αστακού του Νομού Αιτωλοακαρνανίας μετά των επ’ αυτής 
διαφόρων προσαυξημάτων (δένδρων, κτισμάτων κλπ). και η οποία 
απαλλοτριώθηκε υπέρ και με δαπάνες της Τραπέζης αυτής για την 
ίδρυση τμήματος της ΒΙ.ΠΕ Μεσολογγίου (Απόφαση Ε. 
6048/969/19.4.84 Υπουργών Εθνικής Οικονομίας και Οικονομικών 
ΦΕΚ 324/21.5.84 τεύχος Δ’) ότι, με το υπ’ αριθμ. 825370/16. 
10.86 γραμμάτιο συστάσεως παρακαταθήκης του Ταμείου Παρακα¬ 
ταθηκών και Δανείων κατέθεσε συμπληρωματικό ποσό 47.634.525 
δραχμών για αποζημίωση της ως άνω απαλλοτριωθείσης εκτάσεως 
σύμφωνα με την αρ. 427/1986 απόφαση του Εφετείου Πατρών. 

Το ανωτέρω ποσό θα αποδοθεί στους κατά Νόμο δικαιούχους. 

Αθήνα, 17 Οκτωβρίου 1986 

Ο Πληρεξούσιος δικηγόρος 
ΑΘΑΝΑΣΙΟΣ Κ. ΣΠΥΡΟΥ 


Ειδοποίηση της γενομένης κατάθεσης αποζημίωσης από αναγκαστική 
απαλλοτρίωση έκτασης κειμένης στη Κοινοτική Περιφέρεια Αμαράντων 
του Νομού Ροδόπης υπέρ της Τράπεζας Βιομηχανικής Αναπτύξεως Α.Ε. 


Η Ελληνική Τράπεζα Βιομηχανικής Αναπτύξεως Α.Ε. που έχει έδρα 
στην Αθήνα (Ελ. Βενιζέλου 18) γνωρίζει σε κάθε ενδιαφερόμενο ότι 
σύμφωνα με την απόφαση αριθμ. 79/86 του Μονομελούς Πρωτοδι¬ 
κείου Ροδόπης κατέθεσε στο Ταμείο Παρακαταθηκών και Δανείων 
(Γραφείο Παρακαταθηκών Κομοτηνής) με το Γραμμάτιο σύστασης 
παρακαταθήκης αριθμ. 19081/25.9.86 ποσό δραχμών 1.397.808 
για αποζημίωση της αναγκαστικής απαλλοτριωθείσας έκτασης τ.μ. 
11.420 που θα κατασκευασθεί τάφρος απορροής όμβριων υδάτων της 
Βιομηχανικής Περιοχής Κομοτηνής. 

Η αναγκαστική απαλλοτρίωση της έκτασης αυτής κηρύχθηκε (1ε 
την απόφαση αριθμ. 168447/14.10.83 του Νομάρχη Ροδόπης και 
δημοσιεύθηκε στο Φ.Ε.Κ. 652/18.10.83 τεύχος Δ'. 

Το παραπάνω ποσό θα αποδοθεί στους νόμιμους δικαιούχους και 
σε ποσοστό που προβλέπεται από το Νόμο. 


Αθήνα, 13 Οκτωβρίου 1986 


Ο Πληρεξούσιος Δικηγόρος 
ΑΝΤΩΝΙΟΣ Σ. ΣΚΑΣΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




